चीन और पाकिस्तान भी बढ़ा रहा जखीरा; आखिर इसकी वजह क्या है?
Which country is largest arms importer of the world? India World's Largest Arms Importer Vs Pakistan China.  आज भास्कर एक्सप्लेनर में 8 स्लाइड के जरिए दुनिया और भारत के आर्म्स इंडस्ट्री से जुड़े सभी बड़े अपडेट को जानते हैं….
16 मार्च यानी गुरुवार को रक्षा मंत्रालय ने 70,500 करोड़ रुपए के हथियारों की खरीद को मंजूरी दी है। भारत पिछले काफी वक्त से एग्रेसिव तरीके से हथियार खरीदकर जमा कर रहा है। इसकी ताकीद 4 दिन पहले 13 मार्च को आई SIPRI यानी स्टॉकहोम इंटरनेशनल पीस रिसर्च इंस्टीट्यूट की रिपोर्ट भी करती है। इसके मुताबिक भारत दुनिया में हथियारों का सबसे बड़ा खरीदार है।
भास्कर एक्सप्लेनर में जानेंगे कि हथियार खरीदने और बेचने में कौन-से देश टॉप पर हैं? हमारे पड़ोसी चीन और पाकिस्तान की क्या स्थिति है? भारत के हथियारों में रूस की हिस्सेदारी घटकर अमेरिका की हिस्सेदारी क्यों बढ़ गई?
सबसे पहले SIPRI रिपोर्ट की बड़ी बातें जान लीजिए…
अब रूस से कम हथियार खरीद रहा है भारत
1993 में पहली बार भारत दुनिया में टॉप हथियारों का खरीदार बना था। भारत तब से अब तक इसी रैंक पर काबिज है। पिछले 5 साल में हथियारों की खरीद में आई गिरावट के बावजूद भारत 11% हथियारों की खरीद करता है।
2013 से 2017 के बीच भारत ने रूस से कुल विदेश से इंपोर्ट किए गए हथियारों का 64% हिस्सा खरीदा था। वहीं, 2018 से 2022 के बीच रूस से खरीदे जाने वाले हथियारों का ये डेटा घटकर 45% रह गया है।
दुनिया में अमेरिका सबसे ज्यादा हथियार बेचता है
हथियार बेचने वाले सबसे बड़े पांच देशों में पहले नंबर पर अमेरिका है। अमेरिका के बाद दूसरे पर रूस। फिर फ्रांस, चीन और जर्मनी का नंबर आता है। साल 2018 से 2022 तक दुनिया के टोटल आर्म्स एक्सपोर्ट में इन 5 देशों की हिस्सेदारी 76% है। जबकि अकेले अमेरिका ही कुल हथियारों के निर्यात में 40% की हिस्सेदारी रखता है।
पाकिस्तान और चीन भी जमा कर रहे हैं हथियार
रिपोर्ट में दावा किया गया है कि भारत के अलावा चीन और पाकिस्तान भी एग्रेसिव तरीके से हथियार खरीद रहे हैं। एशिया के इन देशों में हथियारों की बिक्री बढ़ने के एक वजह हाल के दिनों में तनाव का बढ़ना है।
2018 से 2022 में रूस का कुल आर्म्स एक्सपोर्ट पिछले 5 सालों के मुकाबले 37% घटा। हालांकि, इस दौरान चीन को 39% एक्सपोर्ट बढ़ा है। वहीं, पाकिस्तान ने इन 5 सालों में 14% ज्यादा हथियार खरीदे हैं।
2022 में कुल 29 देशों ने यूक्रेन को भेजे हथियार
2022 में जंग शुरू होने के बाद कुल 22 देशों ने यूक्रेन को हथियार सप्लाई किए हैं। इनमें अमेरिका टॉप पर है। यूक्रेन भेजे जाने वाले कुल हथियारों में से 35% हिस्सा अकेले अमेरिका का है। इस मामले में 16.9% हिस्सेदारी के साथ दूसरे नंबर पर पोलैंड आता है।
भास्कर एक्सप्लेनर के कुछ और ऐसे ही रोचक आर्टिकल पढ़ने के लिए नीचे दिए गए लिंक्स पर क्लिक करें...
1. वो ऐतिहासिक भाषण, जिसने पाकिस्तान के 2 टुकड़े किए:भारत-पाक जंग हुई, 13 दिन में 90 हजार सैनिकों ने घुटने टेके और बांग्लादेश बना
2. राहुल ने 7 बार विदेश से मोदी सरकार को घेरा:BJP बोली- भारत को बदनाम करने की साजिश, एक्सपर्ट से जानें राहुल को क्या फायदा
3. चुनाव आयुक्तों पर सुप्रीम कोर्ट का फैसला फिलहाल बेअसर:सरकार के चुने आयुक्त ही कराएंगे 2024 का लोकसभा चुनाव
4. देश में कुल 4033 विधायक, कांग्रेस के 658 बचे:2014 में 24% विधायक कांग्रेसी थे, अब 16% ही रहे, 5 राज्यों में 0 विधायक
